b'\n_START_ARTICLE_\nYucca gloriosa\n_START_SECTION_\nBeskrivelse\n_START_PARAGRAPH_\nArten er en stammedannende yucca med veldig skarpe stive blader, derav navnet spansk daggert (engelsk: Spanish Dagger). Den blir inntil 2,5 meter h\xc3\xb8y, i spesielle tilfeller inntil 5 meter. Bladene blir 30\xe2\x88\x9250cm lange og 2\xe2\x88\x923,5 cm brede._NEWLINE_Yucca gloriosa blomstrer om sommeren til sen h\xc3\xb8st. Etter blomstring deler stammen seg normalt i to utgreninger. Planten produserer mange rotskudd og kan f\xc3\xa5 et buskaktig utseende._NEWLINE_Y. gloriosa er meget vinterherdig og mye brukt som prydplante i hager over hele verden.\n_START_SECTION_\nUtbredelse\n_START_PARAGRAPH_\nPlanten vokser langs atlanterhavskysten i S\xc3\xb8r\xc3\xb8st-USA, ofte i sanddyner side om side med Y. aloifolia og Y. recurvifolia._NEWLINE_Sannsynligvis er Y. gloriosa en naturlig krysning mellom Y. aloifolia og Y. filamentosa. Krysninger mellom disse to plantene i kultur har resultert i planter n\xc3\xb8yaktig lik Y. gloriosa.'